Nariadenie Rady (ES) č. 769/2004
z 21. apríla 2004,
ktorým sa menia a dopĺňajú nariadenia (EHS) č. 3906/89, (ES) č. 555/2000, (ES) č. 2500/2001, (ES) č. 1268/1999 a (ES) č. 1267/1999, aby sa umožnilo krajinám, zapojeným do procesu stabilizácie a pridružovania, zúčastniť sa na výberových konaniach, organizovaných v rámci predvstupových programov pomoci Spoločenstva
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na prvú vetu jej článku 181a ods. 2,
so zreteľom na návrh Komisie,
so zreteľom na stanovisko Európskeho parlamentu [1],
keďže:
(1) Európska Rada potvrdila 20. júna 2003 v Solúne "Solúnsky program pre západný Balkán: Na ceste k európskej integrácii" a vyzvala Komisiu, aby uvažovala o prijatí vhodných opatrení s cieľom umožniť krajinám, ktoré sú zapojené do procesu stabilizácie a pridružovania, zúčastniť sa na výberových konaniach, organizovaných v rámci predvstupových programov pomoci Spoločenstva (Phare, ISPA a Sapard).
(2) Preto by sa v súlade s tým mali zmeniť nariadenia Rady (EHS) č. 3906/89 z 18. decembra 1989 o hospodárskej pomoci určitým krajinám strednej a východnej Európy [2], (ES) č. 555/2000 z 13. marca 2000 o vykonávaní činností v rámci predvstupovej stratégie pre Cyperskú republiku a Maltskú republiku [3], (ES) č. 2500/2001 zo 17. decembra 2001 o predvstupovej finančnej pomoci pre Turecko [4], (ES) č. 1268/1999 z 21. júna 1999 o podpore Spoločenstva pre predvstupové opatrenia v oblasti poľnohospodárstva a rozvoja vidieka v kandidátskych krajinách strednej a východnej Európy v predvstupovom období [5] a (ES) č. 1267/1999 z 21. júna 1999 o zriadení nástroja predvstupových štrukturálnych politík [6],
PRIJALA TOTO NARIADENIE:
Článok 1
Nariadenie (EHS) č. 3906/89 sa týmto mení a dopĺňa takto:
Článok 7 sa nahrádza týmto znením:
"Článok 7
1. Účasť vo verejnej súťaži na predkladanie ponúk a udeľovanie zákaziek je za rovnakých podmienok otvorená pre všetky fyzické a právnické osoby z členských štátov, ktoré patria do pôsobnosti zmlúv, z kandidátskych krajín na vstup do Európskej únie, ako aj z krajín, ktoré využívajú výhody pomoci v súlade s nariadením Rady (ES) č. 2666/2000 z 5. decembra 2000 o pomoci pre Albánsko, Bosnu a Hercegovinu, Chorvátsko, Juhoslovanskú federatívnu republiku a Bývalú juhoslovanskú republiku Macedónsko [7]. Zadávateľ môže v riadne odôvodnených prípadoch a od prípadu k prípadu schváliť účasť fyzických a právnických osôb z tretích krajín vo verejnej súťaži na prekladanie ponúk a udeľovanie zákaziek.
2. Dodávky môžu pochádzať, v rámci pôsobnosti zmlúv, z členských štátov, kandidátskych krajín na vstup do Európskej únie alebo z krajín, ktoré využívajú výhody pomoci v súlade s nariadením (ES) č. 2666/2000. Zadávatelia môžu, v riadne odôvodnených prípadoch a od prípadu k prípadu, udeliť odchýlku od tejto požiadavky."
Článok 2
Nariadenie (ES) č. 555/2000 sa týmto mení a dopĺňa takto:
V článku 7 sa odseky 9 a 10 nahrádzajú týmto znením:
"9. Účasť vo verejnej súťaži na predkladanie ponúk a udeľovanie zákaziek je za rovnakých podmienok otvorená všetkým fyzickým a právnickým osobám z členských štátov, ktoré patria do pôsobnosti zmlúv, z kandidátskych krajín na vstup do Európskej únie, ako aj z krajín, ktoré využívajú výhody pomoci v súlade s nariadením Rady (ES) č. 2666/2000 z 5. decembra 2000 o pomoci pre Albánsko, Bosnu a Hercegovinu, Chorvátsko, Juhoslovanskú federatívnu republiku a Bývalú juhoslovanskú republiku Macedónsko [8]. Zadávateľ môže v riadne odôvodnených prípadoch a od prípadu k prípadu schváliť účasť fyzických a právnických osôb z tretích krajín vo verejnej súťaži na prekladanie ponúk a udeľovanie zákaziek.
10. Dodávky môžu pochádzať, v rámci pôsobnosti zmlúv, z členských štátov, kandidátskych krajín na vstup do Európskej únie alebo z krajín, ktoré využívajú výhody pomoci v súlade s nariadením (ES) č. 2666/2000. Zadávatelia môžu v riadne odôvodnených prípadoch a od prípadu k prípadu udeliť odchýlku od tejto požiadavky."
Článok 3
Nariadenie (ES) č. 2500/2001 sa týmto mení a dopĺňa takto:
V článku 8:
a) odsek 7 sa nahrádza týmto znením:
"7. Účasť vo verejnej súťaži na predkladanie ponúk a udeľovanie zákaziek je za rovnakých podmienok otvorená všetkým fyzickým a právnickým osobám z členských štátov, ktoré patria do pôsobnosti zmlúv, z kandidátskych krajín na vstup do Európskej únie, ako aj z krajín, ktoré využívajú výhody pomoci v súlade s nariadením Rady (ES) č. 1488/96 z 23. júla 1996 o finančných a technických opatreniach (MEDA) sprevádzajúcich reformu hospodárskych a sociálnych štruktúr v rámci Euro-stredomorského partnerstva [9] a v súlade s nariadením Rady (ES) č. 2666/2000 z 5. decembra 2000 o pomoci pre Albánsko, Bosnu a Hercegovinu, Chorvátsko, Juhoslovanskú federatívnu republiku a Bývalú juhoslovanskú republiku Macedónsko [10]. Zadávateľ môže v riadne odôvodnených prípadoch a od prípadu k prípadu schváliť účasť fyzických a právnických osôb z tretích krajín vo verejnej súťaži na prekladanie ponúk a udeľovanie zákaziek.
Dodávky môžu pochádzať v rámci pôsobnosti zmlúv z členských štátov, kandidátskych krajín na vstup do Európskej únie alebo z krajín, ktoré využívajú výhody pomoci v súlade s nariadením (ES) č. 1488/96 a podľa nariadenia (ES) č. 2666/2000. Zadávatelia môžu v riadne odôvodnených prípadoch a od prípadu k prípadu udeliť odchýlku od tejto požiadavky."
b) odsek 8 sa vypúšťa.
Článok 4
Nariadenie (ES) č. 1268/1999 sa týmto mení a dopĺňa takto:
V článku 3 sa odsek 3 nahrádza týmto znením:
"3. Právnické a fyzické osoby z Cypru, Malty a Turecka, ako aj z krajín, ktoré využívajú výhody pomoci podľa nariadenia Rady (ES) č. 2666/2000 z 5. decembra 2000 o pomoci pre Albánsko, Bosnu a Hercegovinu, Chorvátsko, Juhoslovanskú federatívnu republiku a Bývalú juhoslovanskú republiku Macedónsko [11], sa môžu zúčastniť vo verejnej súťaži na predkladanie ponúk a udeľovanie zákaziek za rovnakých podmienok, ktoré sa vzťahujú na všetky fyzické a právnické osoby z členských štátov, ktoré patria do pôsobnosti zmlúv a prijímateľských krajín."
Článok 5
Nariadenie (ES) č. 1267/1999 sa týmto mení a dopĺňa takto:
V článku 6a sa odsek 1 nahrádza týmto znením:
"1. V prípade opatrení, pre ktoré je Spoločenstvo jediným zdrojom vonkajšej pomoci, musí byť účasť vo verejnej súťaži na predkladanie ponúk a udeľovanie zákaziek otvorená za rovnakých podmienok všetkým fyzickým a právnickým osobám z členských štátov, ktoré patria do pôsobnosti zmlúv a z kandidátskych krajín, na ktoré odkazuje druhý pododsek článku 1 ods. 1, ako aj z krajín, ktoré využívajú výhody pomoci v súlade s nariadením Rady (ES) č. 2666/2000 z 5. decembra 2000 o pomoci pre Albánsko, Bosnu a Hercegovinu, Chorvátsko, Juhoslovanskú federatívnu republiku a Bývalú juhoslovanskú republiku Macedónsko [12]."
Článok 6
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 21. apríla 2004